+-----------------------------------------------------------------------+
| การประกอบธุรกิจของแต่ละสายผลิตภัณฑ์                                         |
+-----------------------------------------------------------------------+

(1) ลักษณะผลิตภัณฑ์และบริการ[]

เครื่องแก้วโอเชียนกลาสจัดจำหน่ายภายใต้เครื่องหมายการค้า

โดยแบ่งเป็นสองตลาดหลัก ได้แก่

ตลาดภายในประเทศ การจัดจำหน่ายผลิตภัณฑ์โอเชียนกลาสภายในประเทศ ดำเนินการ 2 วิธี คือ
การขายผ่านตัวแทนจำหน่าย และผ่านพนักงานขายของบริษัท โดยในปี 2544
สัดส่วนของการขายผ่านตัวแทนจำหน่าย ต่อการขายโดยพนักงานของบริษัท เท่ากับ 40:60
สำหรับยอดขายภายในประเทศในปีที่ผ่านมา เป็นร้อยละ 36 ของยอดขายรวม
คิดเป็นอัตราส่วนเพิ่มขึ้นจากปี 2543 เท่ากับร้อยละ 4.15

ตลาดต่างประเทศ บริษัทจัดจำหน่ายผ่านตัวแทนจำหน่ายทั้งหมด โดยแบ่งตัวแทนจำหน่ายเป็น 2
ประเภท คือ แบบ Exclusive กับ Non-Exclusive สำหรับการแต่งตั้งตัวแทนแบบ Exclusive
จะกำหนดตามภูมิภาค หรือตามประเภทธุรกิจ ทั้งนี้ ในปีที่ผ่านมา
บริษัทมีสัดส่วนการขายผ่านตัวแทนประเภท Exclusive ต่อประเภท Non-Exclusive เท่ากับ
43:57 โดยมียอดขายต่างประเทศทั้งสิ้นคิดเป็นร้อยละ 64 ของยอดขายรวม
และมีอัตราส่วนเพิ่มขึ้นในรูปเงินบาทเท่ากับร้อยละ 7.13 เมื่อเปรียบเทียบกับปี 2543

ตลาดหลักในต่างประเทศ ได้แก่

ตลาดเอเซีย ออสเตรเลียและโอเชียเนีย = 73%

ตลาดอื่น ๆ = 27%

(2) การตลาดและภาวะการแข่งขัน

ก. นโยบายและลักษณะการตลาด

บริษัทจัดกลุ่มลูกค้าหลักออกเป็น 4 กลุ่ม คือ

1. กลุ่มลูกค้าที่อยู่ในธุรกิจบริการด้านอาหาร และเครื่องดื่ม เช่น โรงแรม ภัตตาคาร

ร้านอาหาร

2. กลุ่มลูกค้าสถาบันที่ใช้สินค้าบริษัทเป็นของแจกแถม หรือส่งเสริมการขาย เช่น ธุรกิจเครื่องดื่ม
ธุรกิจการเงินและธนาคาร เป็นต้น

3. กลุ่มลูกค้าที่ซื้อไปใช้ในครัวเรือน ซึ่งบริษัทจำหน่ายผ่านทางธุรกิจค้าปลีก เช่น
ห้างสรรพสินค้าต่าง ๆ

4. กลุ่มลูกค้าที่ซื้อสินค้าของบริษัทไปพัฒนาในรูปแบบต่าง ๆ เพื่อจำหน่ายในช่องทางค้าปลีก เช่น
นำไปใช้เป็นบรรจุภัณฑ์ใส่แยม เนยถั่ว เป็นต้น

นโยบายการตลาดของบริษัทแบ่งเป็นการทำตลาดภายในประเทศ ซึ่งดูแลโดยบริษัท
กับตลาดต่างประเทศที่บริษัทย่อยรับผิดชอบ
การดำเนินธุรกิจของบริษัทไม่ขึ้นอยู่กับลูกค้าเพียงรายเดียว หรือน้อยราย
และในปีที่ผ่านมาสัดส่วนการขายระหว่างตลาดในประเทศกับตลาดต่างประเทศ เท่ากับ 36:64

ข. ภาวะการแข่งขัน

ตลาดในประเทศ ในปี 2544 มีการขยายกำลังการผลิตของผู้ผลิตภายในประเทศประมาณ 1-2 ราย
เพื่อรองรับการขยายตัวของตลาดในประเทศ
ดังสถิติข้อมูลการนำเข้าและส่งออกของกระทรวงพาณิชย์
แสดงถึงปริมาณการส่งออกของสินค้าเครื่องแก้วลดลงจากปี 2543 จาก 39,905 ตัน เป็น 33,520
ตัน ในปี 2544 ขณะเดียวกันปริมาณการนำเข้าเครื่องแก้วลดลงจาก 8,307 ตัน ในปี 2543 เป็น
7,929 ตัน ในปีที่ผ่านมา

ปัจจุบัน ผู้ผลิตเครื่องแก้วโดยใช้เครื่องจักรมี 5 ราย และอีกประมาณ 4-5 ราย
เป็นผู้ผลิตโดยใช้กำลังคน ซึ่งการผลิตแบบ Hand made นี้ เป็นการผลิตเพื่อการส่งออกเป็นหลัก
สำหรับการตลาดภายในประเทศของผู้ผลิตแบบใช้เครื่องจักร จะมีกลุ่มเป้าหมายที่แตกต่างกัน คือ
บริษัทมีเป้าหมายในตลาดระดับกลางขึ้นไป ขณะที่ผู้ผลิตรายอื่นเน้นตลาดระดับล่าง

ตลาดต่างประเทศ ตลาดหลักในต่างประเทศของบริษัท คือ เอเซีย และออสเตรเลีย
โดยมีคู่แข่งเป็นผู้ผลิตรายใหญ่จากทวีปยุโรป
และเนื่องจากตลาดเอเซียมีอัตราการเจริญเติบโตสูงกว่าภูมิภาคอื่น ดังนั้น
การแข่งขันในตลาดนี้จึงมีแนวโน้มที่จะรุนแรงขึ้นในอนาคต ประกอบกับการที่ประเทศจีนเข้าสู่ WTO
อาจทำให้จีนเป็นคู่แข่งอีกหนึ่งรายในภูมิภาคนี้

(3) การจัดหาผลิตภัณฑ์หรือบริการ

ก. ลักษณะการจัดให้ได้มาซึ่งผลิตภัณฑ์เพื่อจำหน่าย
การผลิตของบริษัทประกอบด้วยโรงงานของบริษัทใหญ่ 1 โรงงาน และโรงงานของบริษัทย่อย 1
โรงงาน โดยมีกำลังการผลิต ดังนี้

  ---------------------------------- ------------ ----------- -----------
  บริษัท โอเชียนกลาส จำกัด (มหาชน)       2544         2543        2542

  กำลังการผลิต (หน่วย : ตัน)             19,200       17,600      22,000
  ---------------------------------- ------------ ----------- -----------

  ---------------------------------- ------------ ----------- -----------
  บริษัท โอเชียน ซาซากิกลาส จำกัด         2544         2543        2542

  กำลังการผลิต (หน่วย : ตัน)             21,000       21,000      21,000
  ---------------------------------- ------------ ----------- -----------

ลักษณะของผลิตภัณฑ์ประกอบด้วย Blownware Pressware และ Stemware
นโยบายการผลิตเครื่องแก้วแต่ละประเภทเป็นไปตามคำสั่งซื้อของลูกค้า
และเป็นไปตามประมาณการขาย แต่ทั้งนี้ จะไม่เกินกำลังการผลิตสูงสุดที่มีอยู่

วัตถุดิบและผู้จำหน่ายวัตถุดิบ

ในปี 2544 การจัดหาวัตถุดิบเพื่อการผลิต เป็นการดำเนินการจัดซื้อจัดหาตามกระบวนการจัดซื้อ
โดยมีการพิจารณาคุณสมบัติต่าง ๆ ของวัตถุดิบแต่ละตัว ประกอบกับราคา การส่งมอบ
และความเสี่ยงต่าง ๆ ที่อาจจะเกิดขึ้น

วัตถุดิบบางตัวต้องนำเข้าจากต่างประเทศ และการนำเข้าแต่ละครั้งจะต้องมีปริมาณมากเพียงพอ
เพื่อประโยชน์ในเรื่องการขนส่งและราคา
บริษัทได้พิจารณาสั่งซื้อวัตถุดิบดังกล่าวผ่านตัวแทนจำหน่ายในประเทศ

วัตถุดิบทุกตัวทั้งที่จัดซื้อจัดหาในประเทศ และที่นำเข้าจากต่างประเทศโดยผ่านตัวแทนจำหน่าย
มีบริษัทที่จัดจำหน่ายเป็นจำนวนมาก จึงไม่มีความเสี่ยงหรือการผูกขาดในการจัดซื้อจัดหาวัตถุดิบ

บริษัทได้ใช้กระบวนการจัดซื้อจัดหาในการเลือกสรรบริษัทผู้จำหน่ายวัตถุดิบ
หรือตัวแทนจำหน่ายวัตถุดิบ ที่กำหนดไว้เป็นคู่มือการจัดซื้อตามระบบคุณภาพมาตรฐาน ISO9001
และตรวจสอบได้โดยระบบการตรวจสอบภายใน

เนื่องจากปริมาณการใช้วัตถุดิบของบริษัทและบริษัทย่อยมีไม่มาก
เมื่อเทียบกับผู้ผลิตในอุตสาหกรรมแก้วและกระจกประเภทอื่น ดังนั้น
การพิจารณาจำนวนผู้จัดจำหน่ายจึงมีไม่มาก

จำนวนผู้จัดจำหน่ายวัตถุดิบ

วัตถุดิบ แหล่ง จำนวนผู้จัดจำหน่าย

ทราย ในประเทศ, กัมพูชา 4 ราย

Soda Ash อเมริกา, จีน 2 ราย

Dolomite ในประเทศ 3 ราย

2.  ผลกระทบต่อสิ่งแวดล้อม

  โรงงานของบริษัทและบริษัทย่อย ตั้งอยู่ในนิคมอุตสาหกรรมบางปู จังหวัดสมุทรปราการ

การควบคุมดูแลเกี่ยวกับสิ่งแวดล้อม เป็นการกำกับดูแลโดยการนิคมอุตสาหกรรมแห่งประเทศไทย
สำนักงานนิคมอุตสาหกรรมบางปู และกระทรวงอุตสาหกรรม

บริษัทและบริษัทย่อยมีนโยบายในการควบคุมผลกระทบต่อสิ่งแวดล้อมให้ดีกว่าที่กฎหมายกำหนด
โดยมีการดำเนินการด้านต่าง ๆ ดังต่อไปนี้

น้ำ บริษัทได้ติดตั้งระบบบำบัดน้ำเสีย เพื่อบำบัดน้ำเสียที่เกิดจากกระบวนการผลิต อย่างไรก็ตาม
น้ำที่ผ่านการบำบัดแล้วส่วนใหญ่ถูกนำกลับมาใช้งาน
น้ำเสียส่วนน้อยจะถูกควบคุมให้อยู่ในมาตรฐานของการนิคมฯ
ก่อนส่งเข้าสู่ระบบบำบัดน้ำเสียรวมของการนิคมฯ ระบบบำบัดน้ำเสียของบริษัท
ได้รับการติดตั้งและบำรุงรักษาตามระยะเวลา ในปีที่ผ่านมา
บริษัทได้ลงทุนเพิ่มเติมเพื่อปรับปรุงระบบบำบัดน้ำเสียก่อนส่งเข้าระบบบำบัดรวมของการนิคมฯ
เป็นจำนวนเงินประมาณ 1,000,000 บาท

ควัน บริษัทมีการตรวจสอบอากาศเสียที่ออกจากเตาหลอมปีละ 1 ครั้ง โดยหน่วยงานภายนอก
และเปรียบเทียบค่าต่าง ๆ ที่ควบคุมตามมาตรฐานของกระทรวงอุตสาหกรรม จากผลการตรวจสอบ
ไม่พบว่ามีค่าใดที่สูงเกินกว่ามาตรฐานกำหนด

เศษแก้ว เศษแก้วที่เกิดจากกระบวนการผลิต สามารถนำกลับมาใช้งานได้ทั้งหมด

การดำเนินงานทางด้านการควบคุมสิ่งแวดล้อมที่ผ่านมาเป็นไปด้วยดีและมีประสิทธิภาพ
นอกเหนือจากการควบคุมดูแลผลกระทบต่อสิ่งแวดล้อมในพื้นที่ที่โรงงานตั้งอยู่
บริษัทยังได้ดำเนินการต่อสิ่งแวดล้อมโดยรวม ด้วยการร่วมกับศูนย์อนุรักษ์พลังงานแห่งประเทศไทย
ศึกษาข้อมูล และดำเนินการลดปริมาณการใช้พลังงานด้านต่าง ๆ
และมีหน่วยงานที่ได้รับการรับรองเข้ามาสำรวจข้อมูลในเบื้องต้น โดยใช้งบประมาณในปี 2544
ประมาณ 500,000 บาท และจะได้ดำเนินการติดตามผลการสำรวจในปี 2545 ต่อไป

ณ วันที่ 31 มีนาคม 2545 บริษัทและบริษัทย่อย ไม่มีข้อพิพาทหรือถูกฟ้องร้องในเรื่องสิ่งแวดล้อม

(4) งานที่ยังไม่ได้ส่งมอบ

ไม่มี